
ΑΠΟΦΑΣΕΙ Σ 

Αριθ. 121870/Ε3/1870 (1) 

Ρύθμιση διαδικασιών εγγραφής στα Ειδικά Μητρώα 
Εξαγωγέων. 

Η ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1. Του Ν. 1558/85 «περί Κυβερνήσεως και Κυβερνητι¬ 
κών Οργάνων» άρθρο 29 Ατο οποίο προστέθηκε με το άρ¬ 


θρο 27 του Ν. 2081/1992 (ΦΕΚ 137/τ.Α/1985) και( ΦΕΚ 
154/τ.Α/1992) αντίστοιχα. 

1.2. Του Ν. 936/79 (ΦΕΚ 144/τ.Α/1979) «περί τροποποι- 
ήσεως και συμπληρώσεως των περί εξωτερικού Εμπορί¬ 
ου διατάξεων» (Άρθρο 1 και Άρθρο 9 όπως αυτό αντικα- 
ταστάθηκε από το Άρθρο 38 του Ν.2 778/99 ΦΕΚ 295/ 
τ.Α/1999). 

1.4. Του Π.Δ. 138/93 «Οργανισμός του Υπουργείου 
Εθνικής Οικονομίας» άρθρο 32 παρ. γ (ΦΕΚ55/τ.Α/1993). 

2. Τις αποφάσεις: 

2.1. Αριθ. 23446/ΔΙΟΕ/471/5.7.99 κοινή απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων του Υφυπουργού Εθνικής 
Οικονομίας» (ΦΕΚ 1373/Β/5.7.1999). 

2.2. Αριθ. 58600/Ε3/6186/30.8.1995 απόφαση Υφυ¬ 
πουργού Εθνικής Οικονομίας «Ρύθμιση διαδικασιών εξα¬ 
γωγής - επανεξαγωγής - πώλησης - μεταπώλησης εμπο¬ 
ρευμάτων» (ΦΕΚ 770/Β/1995). 

3. Το γεγονός ότι η παρούσα δεν επιβαρύνει τον Κρατι¬ 
κό Προϋπολογισμό, αποφασίζουμε: 

ΚΕΦΑΛΑΙΟ I. ΓΕΝΙΚΑ 

Οι εξαγωγές και οι επανεξαγωγές προϊόντων προς τρί¬ 
τες χώρες από εξαγωγείς - εμπόρους, πραγματοποιού¬ 
νται από φυσικά ή νομικά πρόσωπα των οποίων η επωνυ¬ 
μία έχει καταχωρηθεί στο Ειδικό Μητρώο Εξαγωγέων που 
τηρείται στο Εμπορικό και Βιομηχανικό Επιμελητήριο ή σε 
περίπτωση που δεν υπάρχει Εμπορικό και Βιομηχανικό 
Επιμελητήριο, στο Επιμελητήριο της έδρας της επιχείρη¬ 
σης. 

Της παραπάνω ρύθμισης εξαιρούνται οι εξαγωγές και 
επανεξαγωγές,από εμπόρους - εξαγωγείς (πρόσωπα ή 
επιχειρήσεις) που δεν έχει καταχωρηθεί κατά τα παραπά¬ 
νω η εξαγωγική τους επωνυμία,εφόσον πρόκειται για 
εξαγωγές και επανεξαγωγές αξίας μικροτέρας των 2000 
ΕΨΒΟ ανά φόρτωση (Κεφάλαιο I παράγραφος 3 της 
58600/Ε3/6186/95 απόφασης) καθώς και οι εξαγωγές και 
επανεξαγωγές που πραγματοποιούνται από πρόσωπα ή 
επιχειρήσεις, των οποίων η επαγγελματική ιδιότητα δεν 
σχετίζεται με εκείνη του εμπόρου ή εξαγωγέως.( Κεφά¬ 
λαιο I παράγραφος 4 της 58600/Ε3/6186/95 απόφασης). 

ΚΕΦΑΛΑΙΟ II. ΑΡΧΙΚΗ ΕΓΓΡΑΦΗ 

Η καταχώρηση της εξαγωγικής επωνυμίας γίνεται με 
Πράξη του Προέδρου του Επιμελητηρίου ύστερα από: 

1. Αίτηση του ενδιαφερομένου η οποία θα περιέχει: 

α) την προβλεπομένη από την παράγραφο 2 του άρ¬ 
θρου 9του Ν. 936/79 όπως αυτό αντικαταστάθηκε από το 
Άρθρο 38 του Ν. 2778/99 δήλωση, 

β) το οριζόμενο από την παράγραφο 9 του άρθρου 2 του 
Ν.Δ. 3999/59 παράβολο. 

2. Διαπίστωση από τις αρμόδιες υπηρεσίες του Επιμε¬ 
λητηρίου, από τα κατά την κρίση τους παραστατικά στοι¬ 
χεία, ότι ο αϊτών διαθέτει την απαιτούμενη για την άσκηση 
του εξαγωγικού εμπορίου οργάνωση, πίστη και εμπορική 
εγκατάσταση. 

3. Διαπίστωση της μη καταδίκης των δεσμευόντων την 
ενδιαφερομένη εταιρεία, για τα προβλεπόμενα αδικήμα¬ 
τα από την παράγραφο 4 του άρθρου 9 του Ν. 936/79 
όπως αυτό αντικαταστάθηκε από το Άρθρο 38 του Ν. 
2778/99 και να μην τελούν οι παραπάνω ή η εταιρεία σε 
κατάσταση πτώχευσης. 

Διευκρινίζεται ότι δεσμεύοντες την εταιρεία θεωρού¬ 
νται: ο επιχειρηματίας προκειμένου για ατομική επιχείρη¬ 
ση, οι Ομόρυθμοι Εταίροι προκειμένου περί Ο.Ε. καιΕ.Ε., 
οι Διαχειριστές Ε.Π.Ε., οι Πρόεδροι, και Διευθύνοντες 
Σύμβουλοι Α.Ε. καθώς και οι Εντεταλμένοι Σύμβουλοι 
Α.Ε. δηλ. τα μέλη του Διοικητικού Συμβουλίου τα οποία 
έχουν εξουσιοδοτηθεί από αυτό να αντικαθιστούν εν όλω 
ή εν μέρειτον Πρόεδρο και τον Διευθύνοντα Σύμβουλο. 

Προς απόδειξη της μή ύπαρξης καταδίκης για τα παρα¬ 
πάνω αδικήματα, καθώς και ότι η επιχείρηση ή οι δεσμεύ¬ 
οντες αυτή δεν τελούν σε κατάσταση πτώχευσης, η εν¬ 
διαφερομένη εταιρεία θα προσκομίζει, στις αρμόδιες για 
την εγγραφή αρχές του Επιμελητηρίου, Αντίγραφο Ποινι¬ 
κού Μητρώου τύπου Β αυτών που την δεσμεύουν (σύμ¬ 
φωνα την παραπάνω παράγραφο) και Πιστοποιητικά μη 
Πτώχευσης ή Αποκατάστασης αυτών και της επιχείρη¬ 
σης. 

ΚΕΦΑΛΑΙΟ III. ΑΠΟΡΡΙΨΗ ΕΓΓΡΑΦΗΣ-ΑΠΟΚΛΕΙΣΜΟΣ 
ΕΓΓΡΑΦΗΣ-ΑΣΚΗΣΗ ΠΡΟΣΦΥΓΗΣ 

1. Εάν οι αρμόδιες υπηρεσίες του Επιμελητηρίου, δια¬ 
πιστώσουν ότι ο αϊτών την εγγραφή δεν διαθέτει την απαι- 
τούμενη για την άσκηση του εξαγωγικού εμπορίου οργά¬ 
νωση, πίστη και εμπορική εγκατάσταση, η Διοικητική Επι¬ 
τροπή του Επιμελητηρίου με αιτιολογημένη απόφασή της 
θα προβαίνει σε απόρριψη του σχετικού αιτήματος. 

Κατά της παραπάνω απορριπτικής απόφασης ο ενδια¬ 
φερόμενος έχει το δικαίωμα να προσφύγει εντός διμήνου 
από της κοινοποίησής της σε αυτόν, στην Επιτροπή Εκδι- 
κάσεως Προσφυγών του αντικατασταθέντος άρθρου 9 
του Ν. 936/79 (παράγραφος 8). 

2. Σε περίπτωση που υπάρχει καταδίκη για τα προβλε¬ 
πόμενα από τον Νόμο αδικήματα ή περίπτωση πτώχευ¬ 
σης χωρίς αποκατάσταση, τότε το Επιμελητήριο με από¬ 
φαση της Διοικητικής Επιτροπής του, θα αποκλείει την εγ¬ 
γραφή του ενδιαφερομένου, απορρίπτοντάς του τη 
σχετική αίτηση. 

Ειδικότερα εάν η παραπάνω απόρριψη γίνει λόγω κατα¬ 
δίκης για τα προβλεπόμενα από τον Νόμο αδικήματα, ο 
ενδιαφερόμενος έχει το δικαίωμα να προσφύγει άμεσα σε 
περίπτωση καταδίκης για παράβαση του Ν. Περί Επιτα¬ 
γών, και μετά πάροδο διετίας από την έκτιση της ποινής 
γία τα λοιπά αδικήματα, στην Επιτροπή Εκδικάσεως Προ¬ 
σφυγών του αντικατασταθέντος άρθρου 9του Ν. 936/79. 

Στις παραπάνω περιπτώσεις δεν ισχύει η αποτρεπτική 
προθεσμία του διμήνου. 

Αν ασκηθεί Προσφυγή, έπειτα από απόρριψη λόγω κα¬ 


ταδίκης για τα προβλεπόμενα από τον Νόμο αδικήματα, 
τότε οι υπηρεσίες του Επιμελητηρίου, αφού προηγουμέ¬ 
νως διαπιστώσουν ότι ο ενδιαφερόμενος διαθέτει την 
απαραίτητη για την άσκηση του εξαγωγικού εμπορίου πί¬ 
στη οργάνωση και εμπορική εγκατάσταση, θα αναγρά- 
ψουντη διαπίστωση αυτή στην απορριπτική απόφαση της 
Διοικητικής Επιτροπής η οποία κοινοποιείται στον ενδια¬ 
φερόμενο. Εάν οι υπηρεσίες του Επιμελητηρίου διαπι¬ 
στώσουν έλλειψη πίστης ή οργάνωσης ή εμπορικής εγκα¬ 
τάστασης στην απορριπτική απόφαση της Διοικητικής 
Επιτροπής θα αναφέρεται η έλλειψη της Πίστης ή Οργά¬ 
νωσης ή Εμπορικής Εγκατάστασης. 

ΚΕΦΑΛΑΙΟ IV. ΑΝΑΝΕΩΣΗ ΤΗΣ ΕΓΓΡΑΦΗΣ 

Η καταχώρηση της επωνυμίας ανανεώνεται ανάτριετία 
σύμφωνα με τα προβλεπόμενα στην παραγραφο 5 του 
αντικατασταθέντος άρθρου 9του Ν. 936/79. 

ΚΕΦΑΛΑΙΟ V. ΔΙΑΓΡΑΦΗ - ΑΥΤΟΔΙΚΑΙΑ ΕΚΠΤΩΣΗ - 
ΑΣΚΗΣΗ ΠΡΟΣΦΥΓΗΣ 

1. Εκτός περιπτώσεων ανωτέρας βίας εξαγωγέας που 
δεν πραγματοποίησε εξαγωγές κατά την προηγούμενη 
τριετία, διαγράφεται του μητρώου εξαγωγέων, με από¬ 
φαση της Διοικητικής Επιτροπής του Επιμελητηρίου. 

Κατά της παραπάνω αποφάσεως διαγραφής ο ενδια¬ 
φερόμενος έχει το δικαίωμα να προσφύγει εντός διμήνου 
από της κοινοποίησης της σε αυτόν, στην Επιτροπή Εκδι¬ 
κάσεως Προσφυγών. 

2. Η εταιρεία εκπίπτει αυτοδίκαια της ιδιότητας του εξα- 
γωγέα και διαγράφεται από το Ειδικό Μητρώο Εξαγωγέ¬ 
ων, με απόφαση της Διοικητικής Επιτροπής του Επιμελη¬ 
τηρίου, σε περίπτωση αλλαγής της ποινικής κατάστασης 
αυτών που την δεσμεύουν, λόγω καταδίκης των για αδι¬ 
κήματα τα οποία ρητά αναφέρονται στο Νόμο. 

Κατά της παραπάνω απόφασης διαγραφής, η εταιρεία 
μπορεί να αιτηθεί πάλι την εγγραφή της, προσφεύγοντας 
στην Επιτροπή Εκδικάσεως Προσφυγών με τη διαδικασία 
που προβλέπεται στην παράγραφο 2 του Κεφαλαίου III 
της παρούσας (απόρριψη λόγω αποκλεισμού εγγραφής). 

ΚΕΦΑΛΑΙΟ VI. ΒΕΒΑΙΩΣΗ (ΔΕΛΤΙΟ) ΕΓΓΡΑΦΗΣ ΣΤΟ ΕΙ¬ 
ΔΙΚΟ ΜΗΤΡΩΟ ΕΞΑΓΩΓΕΩΝ 

1. Ο εξαγωγέας του οποίου η εξαγωγική επωνυμία κα- 
ταχωρείται στα Ειδικά Μητρώα Εξαγωγέων των οικείων 
Επιμελητηρίων σύμφωνα με τα οριζόμενα στο αντικατα- 
σταθέν άρθρο 9 του Ν. 936/79, εφοδιάζεται από αυτά με 
σχετική βεβαίωση (δελτίο) καταχώρησηςτηςεξαγωγικής 
του επωνυμίας στο Ειδικό Μητρώο Εξαγωγέων η οποία 
επέχει θέση εξαγωγικής ταυτότητας. 

Η βεβαίωση αυτή, η οποία θα έχει ενιαία μορφή για όλα 
τα Επιμελητήρια, θα επιδεικνύεται από τον ενδιαφερόμε¬ 
νο σε κάθε συναλλαγή που αφορά εξαγωγικές διαδικα¬ 
σίες στις αρμόδιες για την πραγματοποίηση της εξαγω¬ 
γής Τελωνειακός Αρχές, στα Επιμελητήρια για την έκδο¬ 
ση των Πιστοποιητικών Προέλευσης (καταγωγής) και 
πάσης μορφής εξαγωγικών βεβαιώσεων καθώς και στις 
Μεσολαβούσες Τράπεζες, στις περιπτώσεις που η διεκ¬ 
περαίωση των φορτωτικών εγγράφων και η διαδικασία 
της πληρωμήςτηςαξίαςτης εξαγωγής πραγματοποιείται 
από αυτές. 

Στη βεβαίωση θα αναγράφονται υποχρεωτικά και με την 

ακόλουθη σειρά: 

α) Ο Τίτλος του Επιμελητηρίου που την εξέδωσε. 

β) Ο αριθμός - έτος του Γενικού Μητρώου του Επιμελή- 

τηρίου του οποίου είναι μέλος η επιχείρηση και η ημερο¬ 
μηνία τελευταίας ανανέωσης. 

γ) Ο αριθμός - έτος του Ειδικού Μητρώου Εξαγωγέων 
και η ημερομηνία τελευταίας ανανέωσης, 
δ) Ο αριθμός Φορολογικού Μητρώου της Επιχείρησης, 
ε) Ο Διακριτικός τίτλος και η επωνυμία της Επιχείρησης, 
στ) Η πλήρης διεύθυνση της Επιχείρησης (Δ/νση, Τ.Κ., 
τηλέφωνο, ΦΑΞ κ.λπ.). 

ζ) Αναλυτική περιγραφή των ειδών τα οποία αποτελούν 
αντικείμενο της εξαγωγικής της δραστηριότητας. 

2. Στη βεβαίωση αυτή και σε εμφανές σημείο θα ανα¬ 
γράφεται ότι ο κάτοχός της υποχρεούται με τη λήξη κάθε 
ημερολογιακού έτους θα δηλώνει με υπεύθυνη δήλωση 
στις αρμόδιες αρχές των Επιμελητηρίων που εξέδωσαν 
τη βεβαίωση ότι: 

α) Η ποινική κατάσταση των μελών που δεσμεύουν την 
επιχείρηση παραμένει αμετάβλητη και 
β) Το ύψος ( είδος - αξία - χώρα) των εξαγωγών που 
πραγματοποίησε το προηγούμενο ημερολογιακό έτος. 

Σε περίπτωση που ο ενδιαφερόμενος εξαγωγέας δεν 
πραγματοποίησε εξαγωγές κατά το προηγούμενο έτος 
στην ανωτέρω δήλωση θα αναγράφεται ότι δεν πραγμα¬ 
τοποιήθηκαν εξαγωγές. 

3. Στην παραπάνω βεβαίωση επίσης και αμέσως μετά 
από την αναγραφή των παραπάνω υποχρεώσεων των 
εξαγωγέων, θα αναγράφεται ότι, οι μη τηρούντες τις πα¬ 
ραπάνω δεσμεύσεις εξαγωγείς διώκονται σύμφωνα με το 
άρθρο 8του Ν. 936/79. 

ΚΕΦΑΛΑΙΟ VII. ΠΡΟΣΩΡΙΝΗ ΒΕΒΑΙΩΣΗ 

1. Σε περιπτώσεις επείγουσας πραγματοποίησης εξα¬ 
γωγικής διαδικασίας, και προς άρση ανάσχεσης ανάλη¬ 
ψης εξαγωγικών πρωτοβουλιών, εξουσιοδοτούνται τα 
Επιμελητήρια της χώρας, να χορηγούν, με την κατάθεση 
της αίτησης και του σχετικού παράβολου, εφ άπαξ προ¬ 
σωρινή βεβαίωση εγγραφής στα οικεία μητρώα για χρή¬ 
ση ενώπιον των τελωνειακών αρχών. 

Η βεβαίωση αυτή, αντίγραφο της οποίας θα αποστέλε- 
ται άμεσα στην υπηρεσία μας, θα χορηγείται για μία και 
μόνη φορά και εφόσον οι αρμόδιες αρχές των επιμελητη¬ 
ρίων διαπιστώσουν, από τα κατά την κρίση τους δικαιο- 
λογητικά (ύπαρξη πιστώσεως, τιμολόγια κ.ο.κ), επείγου¬ 
σα ανάγκη πραγματοποίησης εξαγωγικής δραστηριότη¬ 
τας του αιτούντος την καταχώρηση. 

Η ανωτέρω βεβαίωση θα: 
α) έχει ισχύ τριάντα(30) ημερών 
β) αφορά την πραγματοποίηση της συγκεκριμένης εξα¬ 
γωγής και 

γ) καλύπτει εξαγωγική δραστηριότητα ύψους μέχρι 
50.000 ΕυΒΟ. 

Η ανωτέρω ρύθμιση αφορά μόνο προϊόντα για την εξα¬ 
γωγή των οποίων δεν απαιτείται ειδική άδεια του 
ΥΠ.ΕΘ.Ο. 

2. Για την εξαγωγή προϊόντων για τα οποία απαιτείται η 
έκδοση αδείας εξαγωγής από το ΥΠ.ΕΘ.Ο. όπως προ- 
βλέπεται από τις εκάστοτε ισχύουσες διατάξεις, καθώς 
και για εξαγωγές ελευθέρως διακινουμένων προϊόντων 
πάνω από 50.000 ΕΨΒΟ, οι ενδιαφερόμενοι εξαγωγείς θα 
πρεπει πέραν της ανωτέρω βεβαιώσεως να εφοδιασθούν 
και με τη σχετική εγκριτική άδεια. 

ΙΙΧ. Οιπαραβάτεςτηςπαρούσης διώκονται σύμφωνα με 
τις διατάξεις του άρθρου 8 του Ν. 936/79. 


IX. Η παρούσα η οποία ισχύει από της υπογραφής της, 
να δημοσιευθεί στην Εφημερίδα της Κυβερνήσεως. 

Αθήνα, 5 Απριλίου 2000 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 
-♦- 

Αριθ. 5421.5/09/00 ( 2 ) 

Καθορισμός ύψους χρηματικών παροχών σανατοριακής 
και αεροθεραπευτικής νοσηλείας φυματικών ναυτι¬ 
κών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 7 και 14 του Ν .Δ. 3738/1957 
«Περί προστασίας φυματικών Ναυτικών» σε συνδυασμό 
με τις διατάξεις του Π.Δ. 924/75 «Περί καταργήσεωςτου 
Κεφαλαίου Προστασίας Φυματικών Ναυτικών και συγχω- 
νεύσεως κλάδων αυτού μετά του Ναυτικού Απομαχικού 
Ταμείου και του Κεφαλαίου Ανεργίας και Ασθένειας Ναυ¬ 
τικών». (ΦΕΚ293 Α/75). 

2. Του άρθρου 29 Ατού Ν. 1558/85 (Α' 137) όπως προ¬ 
στέθηκε με το άρθρο 27 του Ν. 2081/92 (ΑΊ54) και τρο¬ 
ποποιήθηκε με το άρθρο 1 παραγρ. 2α του Ν. 2469/97 (Α' 
38). 

3. Την απόφαση της αριθμ. 4546/4/2.2.2000 συνεδρία¬ 
σης (θέμα 8ο)του Διοικητικού Συμβουλίου του Οίκου 
Ναύτου. 

4. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ922 Β/96). 

5. Την οικονομική δυνατότητα του Ο.Ν. 

6. Το γεγονός ότι με την απόφαση αυτή προκαλείται δα¬ 
πάνη σε βάρος του προϋπολογισμού του Οίκου Ναύτου 
συνολικού ποσού δύο εκατομμυρίων εκατό χιλιάδων 
(2.100.000) δρχ. που θα καλυφθεί από τις εγγεγραμμένες 
πιστώσεις στους κωδικούς αριθμούς 0683 και 0635 μετά 
ποσά 100.000 και 2.000.000 δρχ. αντίστοιχα, αποφασί¬ 
ζουμε: 

1. Ορίζουμε το ύψος των επιδομάτων καιτων λοιπών πα¬ 
ροχών προς τους φυματικούς ναυτικούς σανατοριακής 
και αεροθεραπευτικής νοσηλείας για το έτος 2000 ως 
ακολούθως: 

(α) Της έκτακτης οικονομικής ενίσχυσης, για τους έγ¬ 
γαμους και άγαμους Αξιωματικούς και κατώτερα πληρώ¬ 
ματα που είναι προστάτες οικογενειών στο 50% του μηνι¬ 
αίου βασικού μισθού των εν ενεργεία ναυτικών που υπη¬ 
ρετούν σε ακτοπλοϊκά επιβατηγό πλοία με αντίστοιχες 
ειδικότητες, για δε τους Αξιωματικούς και κατώτερα πλη¬ 
ρώματα που δεν είναι προστάτες οικογενειών, στο 20% 
και 25% αντίστοιχα. 

(β) Των εξόδων εγκατάστασης, όσων εξέρχονται από 
σανατόριο (σανατοριακή νοσηλεία) σε τόπο κατάλληλο 
για αεροθεραπεία προς σταθεροποίηση της υγείας τους 
καθορίζεται στις είκοσι επτά χιλιάδες (27.000) δραχμές. 

(γ) Των εξόδων κηδείαςτωνφυματικών ναυτικών στο ίδιο 
επίπεδο με αυτό των εξόδων κηδείας που θα καταβάλλο¬ 
νται σε όλους τους ασφαλισμένους του Οίκου Ναύ-του. 

2. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Απριλίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡ. ΑΡ. ΣΟΥΜΑΚΗΣ 
-♦- 

Αριθ. 07/ΔΤΑ/2461 ( 3 ) 

Σύσταση Νομικού Προσώπου με την επωνυμία «Δ'Κέντρο 
Ανοικτής Προστασίας Ηλικιωμένων Δήμου Κορυδαλ¬ 
λού» περιοχή Κάτω Ταξιάρχης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97 (ΦΕΚ 107/Α/30.5.97). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α’ 231). 

3. Την αριθμ.2742/30.9.97 απόφαση του Γεν. Γραμμα¬ 
τέα της Περιφέρειας περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτ/σης και Δ/σης Ν. 
Πειραιά να υπογράφει «Με Εντολή Γεν .Γραμματέα Περι¬ 
φέρειας» την αποστολή στο Εθνικό Τυπογραφείο πράξε¬ 
ων των οποίων’ απαιτείται δημοσίευση στην Εφημερίδα 
της Κυβερνήσεως. 

4. Την αριθμ. 617/99 απόφαση του Δημοτικού Συμβου¬ 
λίου, αποφασίζουμε: 

1. Συστήνουμε Νομικό Πρόσωπο με την επωνυμία «Δ' 
Κέντρο Ανοικτής Προστασίας Ηλικιωμένων, Δήμου Κορυ¬ 
δαλλού» στην περιοχή Κάτω Ταξιάρχης». 

2. Ο σκοπός του Νομικού Προσώπου είναι η εφαρμογή 
προγραμμάτων που στόχο έχουν ο ηλικιωμένος να παρα- 
μείνει στο χώρο του, στο οικείο περιβάλλοντου υγιής, ψυ¬ 
χικά και σωματικά. Δηλαδή η παροχή στήριξης του ηλι¬ 
κιωμένου σε ιατροκοινωνικό επίπεδο. Ειδικότερα, παρέ¬ 
χεται ιατροφαρμακευτική περίθαλψη, φυσιοθεραπευπκή 
αγωγή, εργασιοθεραπεία, κοινωνική εργασία, βοήθεια 
στο σπίτι σε άτομα μοναχικά και μη αυτοεξυπηρετούμε- 
να. 

3. Πόροι του Νομικού Προσώπου είναι: α) Ετήσια επιχο¬ 
ρήγηση του Δήμου δρχ. 80.000.000 δρχ. β) Επιχορήγηση 
και κάθε άλλη παροχή του Κράτους είτε απευθείας προς 
το Νομικό Πρόσωπο είτε προς το Δήμο Κορυδαλλού για 
το Νομικό αυτό Πρόσωπο, γ) Κάθε είδους συνδρομές, ει¬ 
σφορές, δωρεές, κληρονομιές, κληροδοσίες, δ) Έσοδα 
από τη συμβολική χρηματική συμμετοχή μελώνπου έχουν 
ανάγκη προστασίας, ε) Εισπράξεις από το αντίτιμο των 
προγραμμάτων και υπηρεσιών που παρέχονται από το 
Νομικό Πρόσωπο, στ) Πρόσοδος από την ιδία αυτού πε¬ 
ριουσία και ζ) Κάθε άλλη νόμιμη πρόσοδος. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο, που αποτελείται από: α) τον εκάστοτε 
Δήμαρχο του Δήμου ως Πρόεδρο ή άλλο πρόσωπο, αιρε¬ 
τό ή μη. το οποίο ορίζεται από το Δήμαρχο, β) Δύο Δημο¬ 
τικούς Συμβούλους που ορίζονται με απόφαση του Δημο¬ 
τικού Συμβουλίου, γ) Ένα Κοινωνικό Λειτουργό, που ορί¬ 
ζεται από το Δημοτικό Συμβούλιο με απόφαση, δ) Ένα 
μέλος του Κ.Α.Π.Η., αιρετό. Εκλέγεται ανάμεσα από τα 
μέλη του Κ.Α.Π.Η. με εκλογές που αυτά κάνουν. Το Διοι¬ 
κητικό Συμβούλιο εκλέγει από τα μέλη του τον Αντιπρόε¬ 
δρο καιτονγραμματέατου. Η θητεία του Διοικητικού Συμ¬ 
βουλίου είναι διετής. 


5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του και όταν αυτός 
απουσιάζει ή κωλύεται από τον Αντιπρόεδρο. 

6. Το Δ’ Κ.Α.Π.Η. μπορεί να χρησιμοποιείται και ως εκ¬ 
παιδευτικό κέντρο πρακτικής άσκησης κοινωνικών λει¬ 
τουργών, εργοθεραπευτών, φυσιοθεραπευτών, επισκε- 
πτριών αδελφών, οικογενειακών βοηθών. 

Με την παρούσα πράξη προκαλείται δαπάνη σε βάρος 
του προϋπολογισμού του Δήμου μας, έτους 2000, ύψους 
80.000.000 δρχ. και η εν λόγω δαπάνη θα αντιμετωπισθεί 
από πίστωση του προϋπολογισμού του Δήμου μας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, 8 Μαρτίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΤΣΟΓΚΑ 
-♦- 

Αριθ. 1020 (4) 

Τροποποίηση Οργανισμού Εσωτερικής Υπηρεσίας Δ. 

Βαθέος. 

Ο ΓΕΝΙΚΟ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 106 του Π.Δ/τος 410/95 
Δ.Κ.Κ. όπως τροποποιήθηκε και ισχύει. 

2. Τις διατάξεις του άρθρου 12 του Ν. 1188/1981 όπως 
αντικαταστάθηκε με την παρ. 5 του άρθρου 8 του Ν. 
2307/95. 

3. Τις διατάξεις του άρθρου 18 του Ν. 2539/97 «Συ¬ 
γκρότηση της Πρωτοβάθμιας Τοπ. Αυτ/σης, όπωςτροπο- 
ποιήθηκε με το άρθρο 13 του Ν. 2672/1998.». 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

5. Την αρ. 1482/29.10.1997 απόφαση του Γεν. Γ ραμμα¬ 
τέα Περιφέρειας Βορ. Αιγαίου «Μεταβίβαση δικαιώματος 
υπογραφής με εντολή Γ εν. Γ ραμματέα Περιφ.Βορ. Αιγαί¬ 
ου στον Προϊστάμενο Δ/νσης και στους Προϊσταμένους 
τμημάτων Δ/νσης Τοπ. Αυτ/σης και Διοίκηση της Περιφέ¬ 
ρειας». 

6. Την αρ. 10352/6.12.1999 απόφαση Γεν. Γραμματέα 
Περιφ. Βορ. Αιγαίου που αφορά τοποθέτηση Προϊσταμέ- 
νηςΔ/νσης Νομού Σάμου. 

7. Την αρ. 1557/25.5.1999 απόφαση Γ εν. Γ ραμματέα Πε- 
ριφ. Βορ. Αιγαίου περί ψήφισης Ο.Ε.Υ. Δήμου Βαθέος, 
όπως δημοσιεύτηκε στο ΦΕΚ 1163/14.6.1999 τ.Β'. 

8. Την αριθ. 341/9.11.1999 απόφαση του Δημοτικού 
Συμβουλίου Βαθέος περί τροποποιήσεως Ο.Ε.Υ του Δή¬ 
μου. 

9. Τη σύμφωνη γνώμη του Υπηρεσιακού Συμβουλίου 
ΟΤΑ Ν. Σάμου όπως διατυπώθηκε στο αριθ. 5/10.12.1999 
πρακτικό του. 

10. Την αρ. 74/3.3.2000 νόμιμη απόφαση του Δημοτικού 
Συμβουλίου Βαθέος, αποφασίζουμε: 

Εγκρίνουμε την αριθ. 341/9.11.1999 απόφαση του Δη¬ 
μοτικού Συμβουλίου Βαθέος και την αριθ. 74/3.3.2000 συ¬ 
μπληρωματική της πρώτης με τις οποίες τροποποιείται ο 
ισχύων Οργανισμός Εσωτερικής Υπηρεσίας του Δήμου 
Βαθέος Ν. Σάμου (ΦΕΚ 1163/14.6.1999τ.Β')ως εξής: 

α) Διορθώνεται η αρίθμηση των άρθρων του Ο.Ε.Υ Τα 
άρθρα του Ο.Ε.Υ. (ΦΕΚ 1163/14.6.1999 τ.Β’) καθορίζο¬ 
νται ορθά ως εξής: 

ΑΡΘΡΟ 1: ΔΙΑΡΘΡΩΣΗ ΥΠΗΡΕΣΙΩΝ 
ΑΡΘΡΟ 2: ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΩΝ ΣΥ¬ 
ΝΕΡΓΑΤΩΝ / ΣΥΜΒΟΥΛΩΝ ΝΟΜΙΚΗΣ ΥΠΟΣΤΗΡΙΞΗΣ 
ΑΡΘΡΟ 3: ΝΟΜΙΚΗ ΥΠΟΣΤΗΡΙΞΗ 
ΑΡΘΡΟ 4: ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ 
ΥΠΟΣΤΗΡΙΞΗΣ ΑΙΡΕΤΩΝ ΟΡΓΑΝΩΝ 
ΑΡΘΡΟ 5: ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑ¬ 
ΤΙΣΜΟΥ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 
ΑΡΘΡΟ 6: ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΔΙΟΙΚΗΤΙ- 
ΚΩΝ-ΟΙΚΟΜΟΜΙΚΩΝ ΥΠΗΡΕΣΙΩΝ 
ΑΡΘΡΟ 7: ΔΙΕΥΘΥΝΣΗ ΤΕΝΙΚΩΝ ΥΠΗΡΕΣΙΩΝ ΚΑΙ ΠΕ¬ 
ΡΙΒΑΛΛΟΝΤΟΣ 

ΑΡΘΡΟ 8: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΑΡΘΡΟ 9: ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 
ΑΡΘΡΟ 10: ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗ¬ 
ΡΕΣΙΩΝ ΤΟΥΔΗΜΟΥ 
ΑΡΘΡΟ 11: ΕΙΔΙΚΕΣ ΘΕΣΕΙΣ 
ΑΡΘΡΟ 12: ΘΕΣΕΙΣ ΔΙΚΗΓΟΡΩΝ 
ΑΡΘΡΟ 13: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
ΑΡΘΡΟ 14: ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
ΑΡΘΡΟ 15: ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 
ΑΡΘΡΟ 16: ΘΕΣΕΙΣ ΠΡΟΪΣΤΑΜΕΝΩΝ 
ΑΡΘΡΟ 17: ΤΕΛΙΚΕΣ ΔΙΑΤΑΞΕΙΣ 
ΑΚΡΟΤΕΛΕΥΤΑΙΟ ΑΡΘΡΟ: ΚΑΛΥΨΗ ΔΑΠΑΝΗΣ 
ΚΕΦΑΛΑΙΟ Α: ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗ¬ 
ΡΕΣΙΩΝ 

Β) Στο άρθρο 1 παρ. 4 μετά το τμήμα Διοικητικών Υπη¬ 
ρεσιών προστίθεται εδάφιο «Γραφείο Ταμιακής Υπηρε¬ 
σίας» και ολόκληρο το άρθρο διαμορφώνεται όπως πα¬ 
ρακάτω: 

Άρθρο 1 

Διάρθρωση Υπηρεσιών 

Οι δραστηριότητες των Υπηρεσιών του Δήμου κατανέ- 
μονται στις εξής διοικητικές ενότητες: 

1. Γραφείο Ειδικών Συνεργατών, Νομικής Υποστήριξης 
Επιστημονικών Συνεργατών. 

2. Αυτοτελές Γ ραφείο Υποστήριξης Αιρετών Οργάνων 

3. Αυτοτελές Γραφείο Ανάπτυξης Προγραμματισμού, 
Οργάνωσης και Πληροφορικής. 

4. Διεύθυνση Διοικητικών και Οικονομικών Υπηρεσιών 
Η Δ/νση αποτελείται από τα παρακάτω τμήματα και 

Γ ραφεία 

• Τμήμα Οικονομικών Υπηρεσιών 

• Τμήμα Διοικητικών Υπηρεσιών 

• Γραφείο Ταμιακής Υπηρεσίας 

• Γ ραφείο Δημοτικής Αστυνομίας 

5. Διεύθυνση Τεχνικών Υπηρεσιών και Περιβάλλοντος 
Η Δ/νση αποτελείται από τα παρακάτω τμήματα και 

Γ ραφεία 

• Τμήμα Τ εχνικών έργων 

• Τμήμα Πολεοδομικών εφαρμογών 

• Τμήμα Περιβάλλοντος 

• Γ ραφείο Διοικητικής και Λογιστικής Υποστήριξης 

• Γ ραφείο κίνησης οχημάτων και Δημοτικής Συγκοινω¬ 
νίας 


Γ) Στο άρθρο 6: Αρμοδιότητες Δ/νσης Διοικητικών - Οι¬ 
κονομικών Υπηρεσιών, η παράγραφος. 

4.2 ΣΤ «Ταμιακή Υπηρεσία» παραλείπεται και στη συνέ¬ 
χεια προστίθεται: 4.3 Γ ραφείο Ταμιακής Υπηρεσίας. 

- Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

— Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογικής ενημερότητας στην περίπτωση 
των Εταιρειών) 

- Καταγραφή των διενεργού μενών πληρωμών σύμφω¬ 
να με τις ισχύουσες διαδικασίες. 

— Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

- Διενέργεια εισπράξεων αντίστοιχων οφειλών προς 
το Δήμο.Έκδοση αντίστοιχων γραμματίων εισπράξεως 
και σχετική ενημέρωση του περιοδικού αρχείου ωφειλε- 
τών κατά οφειλέτη: 

— Παρακολούθηση της πραγματοποίησης των υπο¬ 
χρεώσεων των οφειλετών προς το Δήμο και ενημέρωση 
του Λογιστηρίου για τις καθυστερούμενες οφειλές. 

- Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

- Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσόδου. 

— Έκδοση και μέριμνα για την κοινοποίηση ατομικών ή 
ειδικών προσκλήσεων προς τους οφειλέτες που Δήμου. 

- Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

— Τήρηση των διαδικασιών,αρχείων και γενικά λογα- 
ριασμώντου λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

- Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

— Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

- Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. 

— Παροχή κάθε είδους στοιχείων που ζητούνται από 
Δημόσιες ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

— Η παρ. 4.3 Γραφείο Δημοτικής Αστυνομίαςγίνεται4.4 
Γ ραφείο Δημοτικής Αστυνομίας. 

Κατά τα λοιπά ισχύει ο Ο.Ε.Υ. όπως ψηφίσθηκε και 
εγκρίθηκε με την αρ. 1557/25.5.1999 απόφαση Γενικού 
Γραμματέα Βορείου Αιγαίου, όπως διορθώνεται με την 
παρούσα. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βαθέ- 
ος, πέραν αυτής που είχε καθορισθεί με την απόφαση 
103/1999 Δήμου Βαθέος εγκριτική απόφαση μας 
1557/25.5.1999 - ΦΕΚ 1163/14.6.1999. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Η παρούσα να δημοσιευθεί στην Εφημερίδα της Κυ- 
βερνήσεως. 

Σάμος 20 Μαρτίου 2000 

Με εντολή Γενικού Γραμματέα Περιφέρειας 

Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 677 (5) 

Τροποποίηση του Ο.Ε.Υ. του Δήμου Αμυνταίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95. 

2. Τις διατάξεις του Ν. 2190/1994 και του άρθρου 12 του 
Ν. 2503/1997. 

3. Τις διατάξεις του άρθρου 18 του Ν. 2539/97 όπως 
αντικαταστάθηκαν από τις ίδιες του άρθρου 13 του Ν. 
2672/1998. 

4. Τις διατάξεις του άρθρου 27 του Ν. 2081/1992. 

5. Τις διατάξεις του άρθρου 67 του Ν. 1416/84 όπως 
τροποποιήθηκε με το άρθρο 26 του Ν. 1832/89 και το άρ¬ 
θρο 12του Ν. 2130/93 και το άρθρο 57του Ν. 2218/94. 

6. Τις διατάξεις του άρθρου 245 και επόμενα του Ν. 
1188/81, όπως τροποποιήθηκαν με το άρθρο 26 του Ν. 
1832/89. 

7. Τις διατάξεις των Π.Δ/των 37α/1987 και 22/90. 

8. Την αριθμ. 3145/26.5.1999 απόφασή μας «Έγκριση 
Οργανισμού Εσωτερικής Υπηρεσίας (Ο.Ε.Υ.) του Δήμου 
Αμυνταίου». 

9. Την αριθμ. 310/99 απόφαση του Δημοτικού Συμβου¬ 
λίου Αμυνταίου, που αναφέρεται στην τροποποίηση του 
Ο.Ε.Υ. του Δήμου Αμυνταίου. 

10. Την αριθμ. 1/2/20.1.2000 γνωμοδότηση, του Υπηρε¬ 
σιακού Συμβουλίου, αποφασίζουμε: 

Εγκρίνουμε την αριθμ. 310/1999 απόφαση του Δημοτι¬ 
κού Συμβουλίου Αμυνταίου, που αναφέρεται στηντροπο- 
ποίηση του Οργανισμού Εσωτερικής Υπηρεσίας του Δή¬ 
μου Αμυνταίου Ν. Φώρινας , όπως φαίνεται παρακάτω: 

ΚΕΦΑΛΑΙΟ Δ’ 

ΕΙΔΙΚΕΣ ΘΕΣΕΙΣ: 

Μία (1) θέση ειδικού Συνεργάτη (άρθρο 67 του Ν. 
1416/84 όπως τροποποιήθηκε με το άρθρο 26 του Ν. 
1832/89 και το άρθρο 12 του Ν. 2130/93 και το άρθρο 57 
του Ν. 2218/94). 

ΘΕΣΕΙΣ ΔΙΚΗΓΟΡΩΝ: 

Μία (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του Ν. 1188/81 όπως 
τροποποιήθηκε με το άρθρο 26 του Ν. 1832/89. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αμυνταί¬ 
ου το ύψος της οποίας, δεν μπορεί να προσδιορισθεί. 

Κατά τα λοιπά ισχύει η αριθμ. 3145/26.5.99 απόφαση 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 23 Φεβρουάριου 2000 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 


Αριθ. 2095 (6) 

Τροποποίηση της συστατικής πράξης του Νομικού Προ¬ 
σώπου με την επωνυμία «29η Ενιαίας Σχολικής Επι¬ 
τροπής, 5ου Γυμνασίου, 5ου Λυκείου, 1ου Τ.Ε.Ε., 2ου 
ΤΈΈ. και Ι.Ε.Κ. Άρτας Δήμου Αρταίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 203 του Δ.Κ.Κ. (Π.Δ. 410/95). 

2. Του άρθρου 1 του Ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης (ΦΕΚ 244/ 
4.12.1997, τεύχος Α’). 

3. Του άρθρου 1 του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/30.5.1997, τεύχος Α’). 

4. Την αριθμ. 2985/7.4.1999 απόφαση του Διευθυντή 
Τοπικής Αυτοδιοίκησης και Διεύθυνσης Νομού Άρτας 
«περί σύστασης ιδίου Νομικού Προσώπου με την επωνυ¬ 
μία 29η Ενιαία Σχολική Επιτροπή ,5ου Γ υμνασίου, 5ου Λυ¬ 
κείου, 1ου ΤΈΈ, 2ου ΤΈΈ και I. Ε. Κ Άρτας Δήμου Αρταί¬ 
ων». 

5. Την αριθμ. 79/2000 απόφαση του Δημοτικού Συμβου¬ 
λίου Αρταίων περί τροποποίησης της συστατικής πράξης 
της ανωτέρω Σχολικής Επιτροπής. 

6. Την αριθμ. 4336/29.8.1997, απόφαση του Γενικού 
Γ ραμματέα Περιφέρειας Ηπείρου, περί ανάθεσης - μετα¬ 
βίβασης αρμοδιοτήτων όπως τροποποιήθηκε μεταγενέ¬ 
στερα, αποφασίζουμε: 

Τροποποιούμε την αριθμ. 2985/7.4.1999 απόφαση του 
Διευθυντή Τοπικής Αυτοδιοίκησης και Διοίκησης Νομού 
Άρτας ως κατωτέρω: 

Συστήνουμε στο Δήμο Αρταίων 29η Ενιαία Σχολική Επι¬ 
τροπή (1ου ΤΈΈ, 2ου ΤΈΈ και Ι.Ε.Κ. Άρτας) Δήμου Αρ¬ 
ταίων. 

Το Νομικό Πρόσωπο θα διοικείται από 9/μελές Διοικητι¬ 
κό Συμβούλιο αποτελούμενο από τους: 

α) Το Δήμαρχο ή άλλο πρόσωπο αιρετό ή μη που ορίζε¬ 
ται απ’αυτόν ως Πρόεδρος του Δ.Σ. 

β) Δύο Δημοτικούς Συμβούλους που ορίζονται με από¬ 
φαση του Δημοτικού Συμβουλίου, 
γ) Διευθυντή 1ου ΤΈΈ. 
δ) Διευθυντή 2ου ΤΈΈ. 
ε) Διευθυντή Ι.Ε.Κ. 

στ) Εκπρόσωπο μαθητικών κοινοτήτων 1ου ΤΈΈ, 2ου 
ΤΈΈ και Ι.Ε.Κ. 

ζ) Εκπρόσωπο Συλλόγου Γονέων και Κηδεμόνων 1ου 
ΤΈΈ. 

η) Εκπρόσωπο Συλλόγου Γονέων και Κηδεμόνων 2ου 
ΤΈΈ. 

Κατά τα λοιπά ισχύει η αριθμ. 2985/7.4.1999 απόφαση 
του Διευθυντή Τοπικής Αυτοδιοίκησης και Διοίκησης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού 
Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 20 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΝΑΓΝΩΣΤΑΚΗΣ ΓΕΩΡΓΙΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2327 (7) 

Διάλυση του Συνδέσμου Κοινοτήτων Ολύμπου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) των άρθρων 206 και 211 του Π.Δ. 
410/1995, β) του Ν. 2503/1997 «Διοίκηση, οργάνωση, στε- 
λέχωση Περιφέρειας και άλλες διατάξεις». 

2. Το από 17.6.1952 Β.Δ/γμα (ΦΕΚ 168τ.Α) περί συστά- 
σεως Νομικού Προσώπου με την επωνυμία «Σύνδεσμος 
Κοινοτήτων Ολύμπου». 

3. Το Ν. 2539/1997 «Συγκρότηση Πρωτοβάθμιας Τοπι¬ 
κής Αυτοδιοίκησης», άρθρο 1 σύμφωνα με το οποίο οι 
Κοινότητες που συμμετείχαν στο Σύνδεσμο Κοινοτήτων 
Ολύμπου συνενώθηκαν στους δύο Δήμους, Δίου και Πα¬ 
ραλίας. 

4. Την αριθμ. 145/1999 νόμιμη απόφαση του Δημ. Συμ¬ 
βουλίου Παραλίας, με την οποία αποφασίζεται η αποχώ¬ 
ρηση του Δήμου από το Σύνδεσμο. 

5. Το γεγονός, ότι, δεν νοείται η λειτουργία Συνδέσμου με 
τη συμμετοχή ενός μόνο Δήμου, η δε διάταξη του άρθρου 
207παρ. 12του Π.Δ. 410/1995, ισχύει και εφαρμόζεται όταν 
παρά την αποχώρηση μελών του Συνδέσμου παραμείνουν 
τουλάχιστον δύο Δήμοι ή Κοινότητες, αποφασίζουμε: 

Α. Διαπιστώνουμε την αυτοδίκαιη διάλυση του Συνδέ¬ 
σμου Κοινοτήτων Ολύμπου. 

Β. Σύμφωνα με το από 22.3.2000 πρακτικό κατανομής 
περιουσιακών στοιχείων του Συνδέσμου που έγινε απο¬ 
δεκτό και υπεγράφη από τους Δημάρχους μέλη, η κινητή 
και ακίνητη περιουσία του Συνδέσμου θαπαραμείνει στον 
Δήμο Δίου καθώς και το τμήμα του αγωγού ύδρευσης 
Καλλιθέας - Παραλίας έως τα όρια Νέας Εφέσου (Γέφυ¬ 
ρα Μαυρονερίου). Το υπόλοιπο τμήμα του αγωγού από 
Γέφυρα Μαυρονερίου έως Καλλιθέα - Παραλία, μαζί με 
την παλαιό δεξαμενή Καλλιθέας Παραλίας, διατίθεται 
στο Δήμο Παραλίας. 

Γ. Ο Δήμος Παραλίας αναλαμβάνει την υποχρέωση να 
καταβάλλει το ποσό των δέκα εκατομμυρίων δραχμών 
(10.000.000) στο Δήμο Δίου, οφειλή παρελθόντων ετών 
προς το Σύνδεσμο. 

Δ. Τις υποχρεώσεις και τυχόν εκκρεμότητες του Συνδέ¬ 
σμου έναντι τρίτων, θα αναλάβει να διεκπεραιώσει ο Δή¬ 
μος Δίου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κατερίνη, 27 Μαρτίου 2000 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 

-♦- 

Αριθ. 2589 (8) 

Διενέργεια εκουσίου αναδασμού περιοχής Κρανέας Αλ- 
μωπίας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Νόμου 674/77. 

2. Τη σχετική εισήγηση της Δ/νσης Γεωργίας Έδεσσας 
της Νομαρχίας μας, αποφασίζουμε: 

Να γίνει εκούσιος αναδασμός στην περιοχή Κρανέας 
Αλμωπίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 29 Μαρτίου 2000 

Ο Νομάρχης 
ΜΙΧ. ΚΑΡΑΜΑΝΗΣ 
-♦- 

Αριθ. 6710 (9) 

Καθιέρωση υπερωριακής με αμοιβή εργασίας σε υπαλ¬ 
λήλους της Ν.Α. Σερρών έτους 1999. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν. 2592/98. 

3. Τις διατάξεις του άρθρου 25παρ. 7του Ν. 2738/99. 

4. Τις υπηρεσιακές ανάγκες για υπερωριακή απασχό¬ 
ληση, κατά τις απογευματινές νυχτερινές ώρες, Κυριακές 
και εξαιρέσιμες ημέρες των υπαλλήλων που απασχολή¬ 
θηκαν και εξακολουθούν να απασχολούνται στο Ιδιαίτερο 
Γ ραφείο του Νομάρχη και στο Γ ραφείο Δημ. Σχέσεων 
προκειμένου ν’ ανταποκριθούν επιτυχώς τα ανωτέρω 
Γ ραφεία στις συνεχώς αυξανόμενες ανάγκες (συσκέψεις 
υπηρεσιακών και επισκέψεις κυβερνητικών παραγόντων, 
διάφορες εκδηλώσεις και υπηρεσιακές μετακινήσεις του 
Νομάρχη σε δήμους και κοινότητες, έκτακτες ανάγκες 
λόγω απρόβλεπτων γεγονότων κ.λπ.). 

5. Το γεγονός ότι για την ανωτέρω υπερωριακή απα¬ 
σχόληση, έχουν προβλεφθεί σχετικές πιστώσεις στον 
προϋπολογισμό έτους 1999 της Ν.Α. Σερρών η δαπάνη 
της οποίας δεν θα υπερβείτο 1.000.000 δραχμ. και θα βα¬ 
ρύνει το Φ071 ΚΑΕ 0511, αποφασίζουμε: 

1. Την έγκριση καθιέρωσης συνολικά οκτακόσιων είκο¬ 
σι (820) ωρών υπερωριακής με αμοιβή εργασίας για το 
έτος 1999 κατά τις απογευματινές ώρες των 9 υπαλλήλων 
που απασχολήθηκαν εκ περιτροπής και συνεχίζουν ν’ 
απασχολούνται καθ’ όλο το έτος 1999 στο ιδιαίτερο Γ ρα¬ 
φείο του Νομάρχη και στο Γ ραφείο Δημ. Σχέσεων. 

2 Η ονομαστική κατανομή των 820 ωρών σε κάθε απα¬ 
σχολούμενο υπάλληλο καθώς και η βεβαίωση της παρα- 
σχεθείσης εργασίας από αυτούς θα γίνει με άλλη απόφα¬ 
σή μας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Σέρρες, 23 Δεκεμβρίου 1999 

Ο Νομάρχης 
ΑΝΑΣΤΑΣΙΟ ΚΑΡΥΠΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 07/ΔΤΑ/15016 (13472)/18.10.98 απόφαση Γ.Γ. Πε¬ 
ριφέρειας Αττικής, με την οποία εγκρίθηκε ο Ο.Ε.Υ. του Ζ' 
ΚΑΠΗ Νίκαιας και δημοσιεύθηκε στο 1237/Β798 ΦΕΚ, 
διορθώνονται στα σημεία που αφορούν στο βαθμό των 
θέσεων από τα λανθασμένα: 

α) Δύο θέσεις Κοινωνικών λειτουργών, κλάδου ΤΕ2 με 
βαθμό Γ-Α. 

β) Μία θέση Φυσικοθεραπευτή, κλάδου ΤΕ10 με βαθμό 
Γ-Α. 

γ) Δύο θέσεις Επισκεπτριών αδελφών, κλάδου ΤΕ6 ή 
αδελφής νοσοκόμου, κλάδου ΤΕ8 με βαθμό Γ-Α. 

δ) Μία θέση Εργοθεραπευτού, κλάδου ΤΕ18 με βαθμό 
Γ-Α. 

ε) Μία θέση ιατρού ειδικότητας παθολόγου των ειδικών 
θέσεων. 

ζ) Δύο θέσεις καθαριστριών, κλάδου ΥΕ16 βοηθητικού 
προσωπικού με βαθμό Δ-Γ. 

η) Μία θέση διοικητικού υπαλλήλου, κλάδου ΔΕ με βαθ¬ 
μό Γ -Α. 

Στα σωστά: 

α) Δύο θέσεις Κοινωνικών λειτουργών, κλάδου ΤΕ2 κοι¬ 
νωνικών λειτουργών με βαθμό Δ-Α. 

β) Μία θέση Φυσικοθεραπευτή, κλάδου ΤΕ10 φυσιοθε¬ 
ραπευτών με βαθμό Δ-Α. 

γ) Δύο θέσεις Επισκεπτριών αδελφών, κλάδου ΤΕ6 επι- 
σκεπτριών αδελφών ή αδελφής νοσοκόμου, κλάδου ΤΕ8 
με βαθμό Δ-Α. 

δ) Μία θέση Εργοθεραπευτού, κλάδου ΤΕ18 εργοθερα- 
πευτών ειδικών θέσεων με βαθμό Δ-Α. 

ε) Μία θέση ιατρού ειδικότητας παθολόγου των ειδικών 
θέσεων. 


στ) Μία θέση οικογενειακής βοηθού, κλάδου ΥΕ15 βοη¬ 
θητικού προσωπικού με βαθμό Ε-Β. 

ζ) Δύο θέσεις καθαριστριών, κλάδου ΥΕ16 βοηθητικού 
προσωπικού με βαθμό Ε-Β. 

η) Μια θέση διοικητικού υπαλλήλου, κλάδου ΔΕ με βαθ¬ 
μό Δ-Α. 

(Από την Περιφέρεια Αττικής) 

-Φ- 

( 11 ) 

Στην 53819/24.12.1999 τροποποίηση του Οργανισμού 
Εσωτερικής Υπηρεσίας του Δήμου Δάφνης, που δημοσι- 
εύθηκε στο ΦΕΚ 9/13.1.2000 (τ.Β'), επιφέρεται η πιο κάτω 
διόρθωση: Στη σελίδα 60, στήλη 2η, στίχος 20 έκτων κά¬ 
τω από το λανθασμένο: «ΤΕ17 Διοικητικών - Λογιστών», 
διορθώνεται στο σωστό «ΤΕ 17 Διοικητικών - Λογιστών 2», 
και στη σελίδα 61, στήλη 1 η, μετά τον 12 στίχο εκ των κά¬ 
τω προστίθεται η παράγραφος: «ΑΥΤΟΤΕΛΕΣ ΓΡΑΦΕΙΟ 
ΓΡΑΜΜΑΤΕΙΑΣ ΔΗΜΟΤΙΚΗΣ ΑΡΧΗΣ ΚΑΙ ΔΗΜΟΣΙΩΝ 
ΣΧΕΣΕΩΝ ΠΕΙ ή ΤΕ17 ή ΔΕΙ ή ΔΕ38» που παραλήφθηκε 
εκ παραδρομής. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




